CELEX: 32013D0427
Language: lv
Date: 2013-08-02 00:00:00
Title: 2013/427/ES: Komisijas Īstenošanas lēmums ( 2013. gada 2. augusts ) par Savienības finansiālo ieguldījumu ārkārtas vakcinācijas plānā klasiskā cūku mēra izskaušanai Latvijā un Baltkrievijā un par uzraudzības pasākumu īstenošanu Latvijā, Lietuvā un Baltkrievijā sakarā ar veiktajiem ārkārtas pasākumiem minētās slimības izskaušanai (izziņots ar dokumenta numuru C(2013) 4980)

8.8.2013   
            
            
               LV
            
            
               Eiropas Savienības Oficiālais Vēstnesis
            
            
               L 213/22
            
         KOMISIJAS ĪSTENOŠANAS LĒMUMS
   (2013. gada 2. augusts)
   par Savienības finansiālo ieguldījumu ārkārtas vakcinācijas plānā klasiskā cūku mēra izskaušanai Latvijā un Baltkrievijā un par uzraudzības pasākumu īstenošanu Latvijā, Lietuvā un Baltkrievijā sakarā ar veiktajiem ārkārtas pasākumiem minētās slimības izskaušanai
   (izziņots ar dokumenta numuru C(2013) 4980)
   (Autentisks ir tikai teksts latviešu un lietuviešu valodā)
   (2013/427/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 3. panta 3. un 6. punktu un 8. pantu,
   ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (2) un jo īpaši tās 84. pantu,
   tā kā:
   
               (1)
            
            
               Ar Komisijas Īstenošanas lēmumu 2013/90/ES (3) apstiprinātais plāns Komisijas 2012. gada 29. oktobra Deleģētās regulas (ES) Nr. 1268/2012 par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (4) 94. panta nozīmē tiek uzskatīts par pietiekami sīki izstrādātu pamatojumu, šis lēmums ir finansēšanas lēmums par izdevumiem, kas paredzēti darba programmā dotācijām.
            
         
               (2)
            
            
               Klasiskais cūku mēris ir vīrusa izraisīta mājas cūku un mežacūku infekcijas slimība, kas traucē Savienības iekšējo tirdzniecību un eksportu uz trešām valstīm.
            
         
               (3)
            
            
               Klasiskā cūku mēra uzliesmojuma gadījumā pastāv risks, ka tirdzniecībā ar dzīvām cūkām vai to produktiem, spermu, olšūnām un embrijiem un arī ar mežacūkām slimības ierosinātājs varētu izplatīties uz citām cūku saimniecībām attiecīgajā dalībvalstī, uz citām dalībvalstīm un trešām valstīm.
            
         
               (4)
            
            
               Padomes 2001. gada 23. oktobra Direktīvā 2001/89/EK par Kopienas pasākumiem klasiskā cūku mēra kontrolei (5) ir paredzēti pasākumi, kas jāpiemēro uzliesmojuma gadījumā, lai novērstu vīrusa tālāku izplatību.
            
         
               (5)
            
            
               Ja ir apstiprinājums par klasisko cūku mēri mežacūkām un pieejamie epidemioloģiskie dati norāda uz tā izplatīšanās iespējamību, visefektīvākais un iedarbīgākais veterinārais pasākums, kas var apturēt šīs slimības izplatīšanos, ir mežacūku perorālā vakcinācija attiecīgajā apdraudētajā teritorijā.
            
         
               (6)
            
            
               Latvija 2012. gada 20. novembrī ziņoja par diviem klasiskā cūku mēra sākotnējās saslimšanas gadījumiem mežacūkām Dagdas un Zilupes novados, kuri atrodas Baltkrievijas un Krievijas pierobežā.
            
         
               (7)
            
            
               Pēc šiem uzliesmojumiem, lai noteiktu inficēto zonu, Latvija īstenoja klasiskā cūku mēra uzraudzību mežacūkām un arī mājas cūkām piemājas saimniecībās tajās teritorijās, kas aptver sākotnējās saslimšanas gadījumu atrašanās vietas.
            
         
               (8)
            
            
               Ar Īstenošanas lēmumu 2013/90/ES tika apstiprināts Latvijas iesniegtais plāns klasiskā cūku mēra izskaušanai mežacūkām un šo cūku ārkārtas vakcinācija, līdzko to ļauj konkrēto teritoriju vides stāvoklis, atbilstīgi Direktīvas 2001/89/EK 16. panta 1. punktam un 20. panta 2. punkta ceturtajai daļai.
            
         
               (9)
            
            
               Saskaņā ar Latvijas tiesību aktiem klasiskā cūku mēra uzliesmojums tiek uzskatīts par ārkārtas gadījumu, un ar Ministru kabineta nolīgumu, lai nodrošinātu vakcīnas pieejamību vakcinācijas kampaņai 2013. gada pavasarī, tika atļauts īstenot steidzamības procedūru vakcīnas iegādei, neizsludinot atklātu iepirkuma konkursu.
            
         
               (10)
            
            
               Tā kā inficētā zona atrodas tuvu Baltkrievijai, nevar izslēgt, ka inficētās mežacūkas šķērso Latvijas un Baltkrievijas robežu; Kopienas Veterinārā ārkārtas vienība pēc apmeklējuma uz vietas, kas notika 2013. gada februārī, ieteica vakcinācijas zonu paplašināt līdz 50 km buferzonai tajās Baltkrievijas teritorijās, kuras atrodas Latvijas pierobežā.
            
         
               (11)
            
            
               Lai novērtētu šīs slimības epidemioloģisko attīstību apdraudētajās mežacūku un piemājas saimniecību cūku populācijās, bija lietderīgi nekavējoties izveidot saskaņotus uzraudzības un epidemioloģiskās apsekošanas pasākumus, balstoties uz seroloģiskajiem un virusoloģiskajiem laboratorijas testiem klasiskā cūku mēra vīrusa noteikšanai mājas cūkām un mežacūkām dažos lielas bīstamības apgabalos inficētās zonas apkārtnē Latvijā, Baltkrievijā un arī Lietuvā.
            
         
               (12)
            
            
               Latvija ir iesniegusi paredzamās izmaksas attiecībā uz plānu mežacūku ārkārtas vakcinēšanai pret klasisko cūku mēri, norādot Latvijas teritorijā un vakcinācijas buferzonā Baltkrievijā nepieciešamo vakcīnas devu aptuveno skaitu, kā arī paredzamās šīs vakcinācijas īstenošanas izmaksas. Ārkārtas vakcinācijas paredzamās izmaksas ir EUR 221 800.
            
         
               (13)
            
            
               Latvija un Lietuva 2013. gada aprīļa pirmajā nedēļā iesniedza izmaksu sākotnējo aprēķinu par epidemioloģiskās apsekošanas un klasiskā cūku mēra uzraudzības pasākumu īstenošanu sakarā ar citiem ārkārtas pasākumiem, kas tika veikti šīs slimības apkarošanai Latvijas, Lietuvas un Baltkrievijas teritorijā. Uzraudzības pasākumu lēstās izmaksas Latvijā un Baltkrievijā ir EUR 227 000, bet Lietuvā – EUR 17 000.
            
         
               (14)
            
            
               Tiesības ar atpakaļejošu datumu segt tās izmaksas, kas Latvijai radušās kopš paziņojuma par šīs slimības uzliesmojumiem sniegšanas dienas, savukārt Lietuvai un Baltkrievijai – kopš uzraudzības pasākumu sākšanas, ir pamatotas, jo minētie pasākumi ir nepieciešami, lai noteiktu vakcinācijas zonu un līdz ar to veiksmīgi izskaustu šo slimību.
            
         
               (15)
            
            
               Lēmuma 2009/470/EK 3. panta 6. punktā norādīts, ka Savienības finansiālajam ieguldījumam jābūt 100 % no vakcīnas piegādes izmaksām un 50 % no vakcinācijas izmaksām. Tomēr, ņemot vērā to, ka nepieciešams izvairīties no lieliem Savienības budžeta izdevumiem, jānosaka maksimālās summas, kas būtu vakcīnas iegādes un vakcinācijas izmaksu samērīga atmaksa. Samērīga atmaksa ir maksājums par materiāliem vai pakalpojumiem ar tirgus cenām samērojamās cenās. Pirms Komisija veic pārbaudes uz vietas, ir jāapstiprina Savienības īpašais finansiālais ieguldījums Latvijai un jānosaka Savienības finansiālā ieguldījuma pirmā maksājuma summa.
            
         
               (16)
            
            
               Saskaņā ar Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (6) veterinārie pasākumi jāfinansē no Eiropas Lauksaimniecības garantiju fonda. Finanšu kontroles nolūkā piemēro minētās regulas 9., 36. un 37. pantu.
            
         
               (17)
            
            
               Finansiālā ieguldījuma izmaksa jāveic ar nosacījumu, ka plānotie pasākumi ir faktiski veikti un ka iestādes sniedz Komisijai visu nepieciešamo informāciju.
            
         
               (18)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   1.   Sakarā ar 2013. gadā īstenotajiem ārkārtas pasākumiem klasiskā cūku mēra apkarošanai Latvijai ir tiesības saņemt Savienības īpašo ieguldījumu par ārkārtas vakcinācijas plānu, ko Latvijā un Baltkrievijā īstenos pret klasisko cūku mēri mežacūkām, šādā apmērā:
   
               a)
            
            
               100 % no vakcīnas devu piegādes izmaksām (bez PVN);
            
         
               b)
            
            
               50 % no darba algas un atlīdzības personālam, kas veic vakcināciju Latvijā, un 50 % no to izdevumu izmaksām (bez PVN), kas ir tiešā veidā saistīti ar vakcināciju Latvijā.
            
         2.   Latvijai kompensējamā maksimālā summa par 1. punktā norādītajām izmaksām nedrīkst pārsniegt:
   
               a)
            
            
               par vakcīnas iegādi – vidēji EUR 0,91 par vienu devu;
            
         
               b)
            
            
               par vakcināciju – vidēji EUR 0,18 par vienu Latvijā izplatīto vakcīnas devu;
            
         
               c)
            
            
               EUR 130 800 par vakcinācijas izmaksām Latvijā;
            
         
               d)
            
            
               EUR 91 000 par vakcinācijas izmaksām Baltkrievijā.
            
         2. pants
   1.   Sakarā ar klasiskā cūku mēra apkarošanai īstenotajiem ārkārtas pasākumiem Latvijai un Lietuvai ir tiesības saņemt Savienības finansiālo ieguldījumu par izdevumiem, kas radušies saistībā ar mājas cūku un mežacūku tādu seroloģisko un virusoloģisko uzraudzības pasākumu laboratorisko testu izmaksām, kas Lietuvā un Baltkrievijā tika veikti no 2013. gada 1. aprīļa, bet Latvijā – no 2012. gada 20. novembra.
   2.   Kopienas finansiālais ieguldījums ir noteikts 50 % apmērā no izdevumiem, kas Latvijai un Lietuvai rodas, īstenojot 1. punktā minētos pasākumus, un nedrīkst pārsniegt:
   
               i)
            
            
               EUR 227 000 Latvijai;
            
         
               ii)
            
            
               EUR 17 000 Lietuvai.
            
         3.   Izmaksu maksimālais apmērs, ko Latvijai un Lietuvai atmaksā par 1. punktā norādītajiem pasākumiem, vidēji nepārsniedz:
   
               i)
            
            
               EUR 0,5 par katru mājas cūku, no kuras ņemts paraugs;
            
         
               ii)
            
            
               EUR 5 par katru mežacūku, no kuras ņemts paraugs;
            
         
               iii)
            
            
               EUR 2 par katru veikto ELISA testu;
            
         
               iv)
            
            
               EUR 10 par katru veikto PCR testu;
            
         
               v)
            
            
               EUR 10 par katru veikto virusoloģisko testu.
            
         3. pants
   Pamatojoties uz rezultātiem, kas iegūti jebkurā pārbaudē uz vietas atbilstīgi Lēmuma 2009/470/EK 11. panta 1. punktam, Latvijai izdara šādu sākotnējo maksājumu:
   
               a)
            
            
               līdz pat EUR 224 300;
            
         
               b)
            
            
               kā daļu no 1. un 2. pantā norādītā Savienības finansiālā ieguldījuma.
            
         Minēto maksājumu veic, pamatojoties uz oficiālu kompensācijas pieprasījumu, ko iesniegusi Latvija.
   4. pants
   Attiecināmie izdevumi Savienības finansiālā ieguldījuma saņemšanai saistībā ar 1. un 2. pantā norādītajiem pasākumiem nedrīkst pārsniegt izmaksas, kas dalībvalstīm radušās par 1.–4. punktā norādītajiem pasākumiem.
   
               1.
            
            
               Paraugu ņemšana:
               
                           a)
                        
                        
                           par personālu (neatkarīgi no tā statusa), kas pilnīgi vai daļēji nodarbināts tieši paraugu ņemšanai, izmaksas nedrīkst pārsniegt faktiskās darba algas apmēru kopā ar sociālā nodrošinājuma iemaksām un citām obligātām izmaksām, kas iekļautas atalgojumā; un
                        
                     
                           b)
                        
                        
                           pieskaitāmās izmaksas ir līdzvērtīgas 7 % no a) apakšpunktā norādīto izmaksu kopsummas.
                        
                     
         
               2.
            
            
               Laboratorijas testi:
               
                           a)
                        
                        
                           testu komplektu, reaģentu un visu pārējo izlietojamo materiālu iegāde, kurus atzīst un izmanto īpaši laboratorijas testu veikšanai;
                        
                     
                           b)
                        
                        
                           par personālu (neatkarīgi no tā statusa), kas pilnīgi vai daļēji nodarbināts tieši testu veikšanai laboratorijas telpās, izmaksas nedrīkst pārsniegt faktiskās darba algas apmēru kopā ar sociālā nodrošinājuma iemaksām un citām obligātām izmaksām, kas iekļautas atalgojumā; un
                        
                     
                           c)
                        
                        
                           pieskaitāmās izmaksas ir līdzvērtīgas 7 % no a) un b) apakšpunktā norādīto izmaksu kopsummas.
                        
                     
         
               3.
            
            
               Savvaļas dzīvniekiem paredzētu vakcīnu devu un/vai vakcīnu un ēsmu iegāde un glabāšana.
            
         
               4.
            
            
               Savvaļas dzīvniekiem paredzētu vakcīnu un ēsmu izplatīšana:
               
                           a)
                        
                        
                           par personālu (neatkarīgi no tā statusa), kas pilnīgi vai daļēji nodarbināts tieši vakcīnas ēsmu izplatīšanai, izmaksas nedrīkst pārsniegt faktiskās darba algas apmēru kopā ar sociālā nodrošinājuma iemaksām un citām obligātām izmaksām, kas iekļautas atalgojumā;
                        
                     
                           b)
                        
                        
                           pieskaitāmās izmaksas ir līdzvērtīgas 7 % no a) apakšpunktā norādīto izmaksu kopsummas.
                        
                     
         5. pants
   1.   Šā lēmuma 1. un 2. pantā norādīto Savienības finansiālo ieguldījumu izmaksā, pamatojoties uz šādiem iesniegtiem dokumentiem:
   
               a)
            
            
               galīgais tehniskais ziņojums atbilstīgi I pielikumam par ārkārtas vakcinācijas tehnisko izpildi, tostarp laikposmā no 2013. gada 1. aprīļa līdz 2013. gada 31. decembrim iegūtajiem rezultātiem;
            
         
               b)
            
            
               galīgais tehniskais ziņojums atbilstīgi II pielikumam par uzraudzības pasākumu tehnisko izpildi, tostarp laikposmā no 2012. gada 20. novembra Latvijā un no 2013. gada 1. aprīļa līdz 2013. gada 31. decembrim Lietuvā iegūtajiem rezultātiem;
            
         
               c)
            
            
               galīgais finanšu pārskats elektroniskā formā atbilstīgi III pielikumam par izmaksām, kas Latvijai radušās laikposmā no 2012. gada 20. novembra līdz 2013. gada 31. decembrim un Lietuvai laikposmā no 2013. gada 1. aprīļa līdz 2013. gada 31. decembrim;
            
         
               d)
            
            
               visu atbilstīgi Lēmuma 2009/470/EK 11. panta 1. punktam uz vietas veikto pārbaužu rezultāti.
            
         Dokumentiem, kas pievienojami minētajiem ziņojumiem un minēti a) līdz c) apakšpunktā, jābūt pieejamiem d) apakšpunktā norādītajās pārbaudēs uz vietas, kuras veic Komisija.
   2.   Galīgo tehnisko ziņojumu un galīgo finanšu pārskatu, kas norādīti 1. punkta a) līdz c) apakšpunktā, iesniedz ne vēlāk kā līdz 2014. gada 1. aprīlim. Ja šis termiņš netiek ievērots, izņemot attiecīgi pamatotus kavēšanās gadījumus, Savienības īpašo finansiālo ieguldījumu samazina 25 % apmērā par katru nokavēto kalendāro mēnesi.
   6. pants
   Šis lēmums ir adresēts Latvijas Republikai un Lietuvas Republikai.
   
      Briselē, 2013. gada 2. augustā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 155, 18.6.2009., 30. lpp.
   
      (2)  OV L 298, 26.10.2012., 1. lpp.
   
      (3)  OV L 47, 20.2.2013., 70. lpp.
   
      (4)  OV L 362, 31.12.2012., 1. lpp.
   
      (5)  OV L 316, 1.12.2001., 5. lpp.
   
      (6)  OV L 209, 11.8.2005., 1. lpp.
   
      I PIELIKUMS
      
         Galīgais tehniskais ziņojums par mežacūku ārkārtas vakcināciju pret klasisko cūku mēri
      
      Dalībvalsts: …
      Datums: …
      
                  1.
               
               
                  Situācijas tehniskais novērtējums:
                  
                              1.1.
                           
                           
                              Epidemioloģiskās kartes:
                           
                        
            
                  2.
               
               
                  Informācija par vakcināciju:
                  
                              2.1.
                           
                           
                              Izmantotās vakcīnas apraksts:
                           
                        
                              2.2.
                           
                           
                              Izplatīto vakcīnas devu skaits:
                              
                                          Dalībvalsts vai trešās valsts apvidus/teritorija
                                       
                                       
                                          Vakcīnas devu skaits, 2013. gada pavasaris
                                       
                                       
                                          Vakcīnas devu skaits, 2013. gada vasara
                                       
                                       
                                          Vakcīnas devu skaits, 2013. gada rudens
                                       
                                       
                                          Vakcīnas devu KOPĒJAIS skaits 2013. gadā
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          Kopā
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        
            
                  3.
               
               
                  Mērķu izpilde un tehniskās grūtības:
               
            
   
      II PIELIKUMS
      
         Galīgais tehniskais ziņojums par klasiskā cūku mēra uzraudzības pasākumiem attiecībā uz mežacūkām un mājas cūkām
      
      Dalībvalsts: …
      Datums: …
      
                  1.
               
               
                  Situācijas tehniskais novērtējums:
                  
                              1.1.
                           
                           
                              Epidemioloģiskās kartes:
                           
                        
                              1.2.
                           
                           
                              Informācija par uzraudzību:
                              
                                          Dalībvalsts vai trešās valsts apvidus/teritorija
                                       
                                       
                                          To mājas cūku skaits, no kurām ņemts paraugs
                                       
                                       
                                          To mežacūku skaits, no kurām ņemts paraugs
                                       
                                       
                                          Testa tips (1)
                                          
                                       
                                       
                                          Testu skaits
                                       
                                       
                                          Pozitīvu rezultātu skaits attiecībā uz mājas cūkām
                                       
                                       
                                          Pozitīvu rezultātu skaits attiecībā uz mežacūkām
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          Kopā 2013. g.
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        
            
                  2.
               
               
                  Mērķu izpilde un tehniskās grūtības:
               
            
                  3.
               
               
                  Papildu epidemioloģiskā informācija: epidemioloģiskie izmeklējumi, atrasto beigto dzīvnieku skaits, to dzīvnieku sadalījums pēc vecuma, kuriem testos uzrādījies pozitīvs rezultāts, konstatētie bojājumi u. c.:
               
            
         (1)  Norādīt testa tipu: ELISA, PCR, Ag-ELISA, izolēšana, cits (precizēt).
   
   
      III PIELIKUMS
      
         Galīgais finanšu pārskats
      
      Dalībvalsts: …
      Datums: …
      
                  1.
               
               
                  Mežacūku ārkārtas vakcinācija pret klasisko cūku mēri:
                  
                               
                           
                           
                              Izplatīto vakcīnas devu skaits
                              (1)
                           
                           
                              Izplatīto vakcīnas devu iegādes izmaksas (1)
                              
                              (2)
                           
                           
                              (Īpaši šim nolūkam nodarbinātā personāla) darba algas un atlīdzība (1)
                              
                              (3)
                           
                           
                              Pieskaitāmās izmaksas (7 %) (1)
                              
                              
                                 
                           
                           
                              Kopējās izmaksas (1)
                              
                              
                                 
                           
                        
                              Pavasaris (divkārša: 2 × vakcinācijas kampaņa)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Vasara (divkārša: 2 × vakcinācijas kampaņa)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Rudens (divkārša: 2 × vakcinācijas kampaņa)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Kopā 2013. g.
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
                  2.
               
               
                  Mežacūku un mājas cūku populācijās īstenoti klasiskā cūku mēra uzraudzības pasākumi:
                  
                              Laboratorijas testi
                           
                        
                               
                           
                           
                              Veikto testu skaits
                           
                           
                              Testu izmaksas (2)
                              
                           
                        
                              Laboratorijas tests
                              (1)
                           
                           
                              Personāls
                              (2)
                           
                           
                              Pieskaitāmās izmaksas
                              
                                 
                           
                           
                              Kopējās izmaksas
                              
                                 
                           
                        
                              Seroloģiskie testi
                              (ELISA)
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              
                                 PCR testi
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Virusoloģiskie testi
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Paraugu ņemšana
                           
                        
                               
                           
                           
                               
                           
                           
                              Paraugu ņemšanas izmaksas (2)
                              
                           
                        
                              Personāls
                              (1)
                           
                           
                              Pieskaitāmās izmaksas
                              
                                 
                           
                           
                              Kopējās izmaksas
                              
                                 
                           
                        
                              Mājas cūkām ņemtie paraugi (cūku skaits)
                           
                           
                               
                           
                           
                               
                           
                           
                               
                           
                           
                               
                           
                        
                              Mežacūkām ņemtie paraugi (cūku skaits)
                           
                           
                               
                           
                           
                               
                           
                           
                               
                           
                           
                               
                           
                        
            Es apliecinu, ka:
      
                  —
               
               
                  norādītie izdevumi ir patiesi, iegrāmatoti precīzi un atbilst šā lēmuma noteikumiem,
               
            
                  —
               
               
                  visi ar norādītajiem izdevumiem saistītie papildu dokumenti ir pieejami pārbaudēm,
               
            
                  —
               
               
                  par minētajiem pasākumiem nav pieprasīts neviens cits Savienības ieguldījums, un visi ieņēmumi, kas gūti no to veikšanas, ir paziņoti Komisijai,
               
            
                  —
               
               
                  šī programma tika īstenota saskaņā ar atbilstīgajiem Savienības tiesību aktiem,
               
            
                  —
               
               
                  tiek piemērotas kontroles procedūras, jo īpaši – lai pārbaudītu deklarēto summu pareizību un novērstu, konstatētu un labotu neprecizitātes.
               
            Datums:
      Izpilddirektora vārds, uzvārds un paraksts:
      
         (1)  Visas izmaksas ir norādītas bez PVN.
      
         (2)  Visas izmaksas ir norādītas bez PVN.